‘‘જુઓ ખોટું ના લગાડતા. અમારે ત્યાં હમણાથી આવું બહુ થાય છે. આમ તો પહેલેથી આવું જ થતું આવ્યું છે પરંતુ હમણાથી આવું વધી ગયું છે. વાદળો તો એવાં દેખાય કે જાણે હમણા ધડબડાટી બોલી જશે. પણ પછી ક્યારેક છાંટા પડે, ક્યારેક ઝાપટું પડે, ક્યારેક એકાદી વાદળી વરસી પણ જાય. પણ પછી દાવા એવા થાય કે જાણે આખું આકાશ વરસી પડ્યું હોય. અમને પણ થાય કે અમે પોતે આખેઆખા પલળ્યા નથી તો આ આખું આકાશ કેમનું વરસી ગયું ? અને વરસ્યું તો ક્યાં વરસ્યું ? કોણ ભીંજાયું ? ’’